wannaphong/clean_thaiwikipedia huggingface dataset:
# โรงเรียนบางดีวิทยาคม
โรงเรียนบางดีวิทยาคม เป็นโรงเรียนสหศึกษาให้การศึกษาตั้งแต่ระดับมัธยมศึกษาตอนต้น ถึงระดับมัธยมศึกษาตอนปลาย สังกัดกรมสามัญศึกษารายชื่อโรงเรียนในสังกัดกรมสามัญศึกษา กระทรวงศึกษาธิการ

ประวัติ
ในปีการศึกษา 2537 ประวัติโรงเรียนบางดีวิทยาคม สำนักงานสามัญศึกษาจังหวัดตรังได้จัดตั้งให้โรงเรียนบางดีวิทยาคมเป็นสาขาของโรงเรียนสามัคคีศึกษา เปิดสอนในระดับมัธยมศึกษาตอนต้น โดยใช้ที่สาธารณประโยชน์ของตำบลบางดี จำนวน 40 ไร่ ในขณะนั้นโรงเรียนยังไม่ได้รับการสนับสนุนงบประมาณในการก่อสร้างอาคาร จึงได้ใช้สถานที่อาคารศูนย์เยาวชนตำบลบางดี และได้คณะครูอาจารย์จากโรงเรียนสามัคคีศึกษามาช่วยสอน โดยมีนายวิชิต เนาสุวรรณ์ ผู้ช่วยผู้อำนวยการโรงเรียนสามัคคีศึกษาเป็นผู้ดูแล มีนักเรียน 47 คน จากนั้นนักเรียนเพิ่มขึ้นทุกปี ในปีการศึกษา 2540 สำนักงานสามัญศึกษาจังหวัดตรังได้มอบหมายให้ นายวรวุธ น้ำผุด อาจารย์ 2 ระดับ 7 โรงเรียนสามัคคีศึกษามาเป็นผู้ดูแลโรงเรียนแทนนายวิชิต เนาสุวรรณ์

วันที่ 10 สิงหาคม พ.ศ. 2540 กรมสามัญศึกษาได้ประกาศจัดตั้งให้เป็นโรงเรียนบางดีวิทยาคม โดยแต่งตั้งให้ นายวรวุธ น้ำผุด เป็นครูใหญ่ บรรจุและแต่งตั้งครูอาจารย์ มาร่วมพัฒนาอีก 5 คน โรงเรียนได้พัฒนาเรื่อยมาทั้งด้านอาคารสถานที่และจำนวนนักเรียน จนถึงปีการศึกษา 2545 ได้เปิดสอนในระดับมัธยมศึกษาตอนปลาย รับนักเรียนชั้นมัธยมศึกษาปีที่ 4 เข้าเรียนปีแรก จำนวน 32 คน และในปัจจุบันเปิดสอนจนถึงระดับมัธยมศึกษาปีที่ 6 คน มีบุคลากรทั้งครูและผู้บริหาร 20 คน นักการ 2 คน โดยนายสมบูรณ์ ธนากรรฐ์ ได้ย้ายมารับตำแหน่งผู้อำนวยการโรงเรียนคนที่ 2 เมื่อเดือนธันวาคม พ.ศ. 2551

สัญลักษณ์โรงเรียนบางดีวิทยาคม
ตราสัญลักษณ์ประจำโรงเรียน

เสมาธรรมจักรครอบดอกบัว ด้านล่างมีแพรแถบมีข้อความว่า โรงเรียนบางดีวิทยาคม ซึ่งสัญลักษณ์เสมาธรรมจักร ครอบดอกบัว หมายถึง ความรู้ดี ประพฤติดี มีคุณธรรม

สีประจำโรงเรียน
สีม่วงคู่กับสีขาว
  สีม่วง หมายถึง ความเข้มแข็ง ความอดทน ความตั้งใจ และความพยายาม
  สีขาว หมายถึง ความสะอาด ความบริสุทธิ์ และความดีงาม
 
ปรัชญาประจำโรงเรียน

ปญฺา โลกสมิ ปชฺโชโต  ปัญญาเป็นแสงสว่างในโลก

คำขวัญประจำโรงเรียน

เลิศล้ำคุณธรรม สร้างสรรค์วินัย ใฝ่ใจศึกษา มุ่งพัฒนาชีวิต

ทำเนียบผู้บริหาร

 นายวรวุธ น้ำผุด        สิงหาคม พ.ศ. 2540 ถึง พฤศจิกายน พ.ศ. 2550
 นายสมบูรณ์ ธนากรรฐ์    ธันวาคม พ.ศ. 2551 ถึง กันยายน  พ.ศ. 2555
 นางสาวอมราพร เชาวนาพันธุ์ พฤศจิกายน พ.ศ. 2555
 นายปราโมทย์ สุทธิรักษ์
# เพนท์เฮาส์ (นิตยสาร)
เพนท์เฮาส์  เป็นนิตยสารรายเดือนสำหรับผู้ชายที่ตีพิมพ์ตั้งแต่ ค.ศ. 1965 ก่อตั้งโดยบ็อบ กุชชีโอเน นักธุรกิจชาวอเมริกัน ที่ประเทศอังกฤษ และวางจำหน่ายในสหรัฐอเมริกาตั้งแต่ฉบับเดือนกันยายน ค.ศ. 1969 

ตั้งแต่เริ่มก่อตั้ง เพนท์เฮาส์วางตัวเป็นคู่แข่งโดยตรงกับนิตยสารเพลย์บอย  วางตำแหน่งนิตยสารอยู่กึ่งกลางระหว่างเพลย์บอย กับฮัสเลอร์ คือเป็นหนังสือลามกระดับซอฟต์คอร์ ตีพิมพ์ภาพเปลือยที่เปิดเผยอวัยวะเพศสตรีและขนบริเวณอวัยวะเพศอย่างไม่โจ่งแจ้งนัก และแสดงภาพจำลองการร่วมเพศโดยไม่มีการสอดใส่  เพนท์เฮาส์มีบทความเกี่ยวกับการเมือง กีฬา แฟชั่น เทคโนโลยี และเรื่องตลกทางเพศ  นางแบบหน้ากลางของเพนท์เฮาส์แต่ละฉบับมีชื่อเรียกว่า "เพนท์เฮาส์ เพ็ท" (Penthouse pet)

เนื่องจากยอดขายนิตยสารตกต่ำในช่วงปลายทศวรรษ 1990 ตั้งแต่ปี ค.ศ. 1998 เพนท์เฮาส์ฉบับตีพิมพ์ในสหรัฐอเมริกาเริ่มปรับระดับเป็นนิตยสารฮาร์ดคอร์ และตีพิมพ์ภาพการร่วมเพศอย่างโจ่งแจ้ง เริ่มตั้งแต่การตีพิมพ์ภาพจากเทปลับของพาเมลา แอนเดอร์สันกับสามี ทอมมี ลี รวมไปถึงการพยายามติดต่อบุคคลที่มีชื่อเสียงมาถ่ายภาพเปลือย เช่น โมนิกา ลูวินสกี  บริษัทแม่ของเพนท์เฮาส์ คือ เจเนอรัลมีเดีย อิงค์.ประกาศล้มละลายในปี ค.ศ. 2003 

นิตยสารเพนท์เฮาส์ตีพิมพ์ในหลายประเทศ หลายภาษาทั่วโลก เช่น ฉบับตีพิมพ์ในออสเตรเลีย บัลแกเรีย เนเธอร์แลนด์ เยอรมนี กรีก นิวซีแลนด์ ฮังการี รัสเซีย สหราชอาณาจักร และฉบับภาษาไทย  เพนท์เฮาส์ฉบับภาษาไทยเริ่มตีพิมพ์ตั้งแต่ พ.ศ. 2537
# ยุทธการที่มอนต์กิซาร์ด
ยุทธการที่มอนต์กิซาร์ด  เป็นการรบระหว่างราชวงศ์อัยยูบกับราชอาณาจักรเยรูซาเลมในวันที่ 25 พฤศจิกายน ค.ศ. 1177 พระเจ้าบอลด์วินที่ 4 แห่งเยรูซาเลม ผู้มีพระชนมายุเพียง 16 พรรษาและต้องทุกข์ทรมานจากพระอาการประชวรด้วยโรคเรื้อนได้นำกองทัพคริสเตียนเข้าต่อสู้กับกองทัพอิสลามของเศาะลาฮุดดีนจนกลายเป็นการเหตุการณ์เผชิญหน้ากันที่ถูกกล่าวขานมากที่สุดครั้งหนึ่งในยุคกลาง นักประวัติศาสตร์ชาวมุสลิมถือว่าความพ่ายแพ้ของเศาะลาฮุดดีนที่ยุทธการมอนต์กิซาร์ดนั้นรุนแรงมาก แต่ก็นำมาซึ่งชัยชนะในสิบปีต่อมาที่ยุทธการฮัททินในปี ค.ศ. 1187 แม้ว่าเศาะลาฮุดดีนจะเอาชนะพระเจ้าบอลด์วินได้ที่ยุทธการมาร์จอัยยุนในปี ค.ศ. 1179 แต่ก็ต้องพ่ายแพ้ให้กับพระเจ้าบอลด์วินอีกครั้งที่ยุทธการปราสาทเบลวัวร์ในปี ค.ศ.  1182

หมายเหตุ
# กำลังส่องสว่างดวงอาทิตย์
กำลังส่องสว่างดวงอาทิตย์ (solar luminosity, L☉) เป็นหน่วยวัดกำลังส่องสว่างหรือฟลักซ์การแผ่รังสี (พลังงานที่ปลดปล่อยออกมาในรูปโปรตอน) ถูกใช้โดยนักดาราศาสตร์เพื่อวัดความสว่างของดาวฤกษ์ ค่าดังกล่าวมีค่าเท่ากับค่ากำลังส่องสว่างของดวงอาทิตย์ที่ยอมรับกันในปัจจุบัน ซึ่งมีค่าเท่ากับ 3.839 × 1026 วัตต์ หรือ 3.839 × 1033 เอิร์ก/วินาที ค่าดังกล่าวจะสูงขึ้นเล็กน้อยเป็น 3.939 × 1026 วัตต์ (เท่ากับ 4.382 × 109 กิโลกรัม/วินาที) ถ้ารังสีนิวตริโนดวงอาทิตย์ถูกคิดรวมเข้าไปด้วยเช่นเดียวกับคลื่นแม่เหล็กไฟฟ้า ดวงอาทิตย์เป็นดาวแปรแสงอย่างอ่อน ดังนั้น ความสว่างของมันจึงมีความผันผวน ความผันแปรที่โดดเด่น คือ วัฏจักรสุริยะ (วัฏจักรจุดดับบนดวงอาทิตย์) ซึ่งทำให้เกิดความผันแปรตามเวลาราว ±0.1% ตัวแปรอื่น ๆ ตลอดช่วง 200-300 ปีที่ผ่านมามีการคาดการณ์ว่าส่งผลกระทบน้อยกว่านี้มาก

 การคำนวณ 
กำลังส่องสว่างดวงอาทิตย์มีความเกี่ยวข้องกับความรับอาบรังสี ซึ่งถูกตรวจวัดที่โลกหรือดาวเทียมที่โคจรรอบโลก ค่ากลางของความรับอาบรังสีที่ระดับบนสุดของชั้นบรรยากาศของโลก บางครั้งเรียกว่า ค่าคงที่สุริยะ  ความรับอาบรังสีจำกัดความว่าเป็นพลังงานต่อหน่วยพื้นที่ ดังนั้น ความสว่างดวงอาทิตย์ (พลังงานทั้งหมดที่ปลดปล่อยจากดวงอาทิตย์) จึงมีค่าเท่ากับความรับอาบรังสีที่โลกได้รับ (ค่าคงที่สุริยะ) คูณกับพื้นที่ของทรงกลมซึ่งมีรัศมีเท่ากับระยะห่างโดยเฉลี่ยระหว่างโลกกับดวงอาทิตย์:
 

เมื่อ A คือ หน่วยระยะทาง (ค่าทางหน่วยดาราศาสตร์เป็นเมตร) และ k เป็นค่าคงที่ (ซึ่งมีค่าใกล้เคียงกับ 1) ซึ่งสะท้อนให้เห็นความจริงที่ว่าระยะห่างโดยเฉลี่ยจากโลกถึงดวงอาทิตย์ไม่เท่ากับ 1 หน่วยดาราศาสตร์
# แจ๋ว
แจ๋ว หรือ Mission Almost Impossible Done (M.A.I.D) เป็นภาพยนตร์ไทย เรื่องราวเกี่ยวกับปฏิบัติการไฮเทคของเหล่าสาวใช้ ที่ถูกวานให้กลายมาเป็นสายลับ กำกับโดย ยงยุทธ ทองกองทุน และเข้าฉาย เมื่อวันที่ 23 ธันวาคม พ.ศ. 2547 นำแสดงโดย พรชิตา ณ สงขลา, จารุภัส ปัทมะศิริ, จารุณี บุญเสก, พนาลักษณ์ ณ ลำปาง, ปาณิสรา พิมพ์ปรุ, ปวีณ์นุช แพ่งนคร

 นักแสดง 
 พรชิตา ณ สงขลา รับบท แวว 
 จารุภัส ปัทมศิริ รับบท จิ๋มใหญ่ 
 จารุณี บุญเสก รับบท แคท 
 พนาลักษณ์ ณ ลำปาง รับบท เอ๋ 
 สมชาย ศักดิกุล รับบท ประเสิรฐ
 ปาณิสรา พิมพ์ปรุ รับบท จิ๋มดำ 
 เธียรชัย ชัยสวัสดิ์ รับบท วิลลี่ 
 เกียรติศักดิ์ อุดมนาค รับบท พี่สมร
 รัศมี ทองสิริไพรศรี รับบท  สิริขวัญ 
 ปวีณ์นุช แพ่งนคร รับบท ปุ๊กกี้ 
 เกษียร จารุสมบูรณ์ รับบท โสภณ 
 บอนนี่ เซลเลอร์แบ็ค รับบท มาดามเอ็มม่า 
 คริสตัล วิรุฬห์จรรยา รับบท พอลล่า 
 พงศนารถ วินศิริ รับบท ชัยสิทธิ์
 ศุภโชค วิเศรษฐ์ฐิติพันธ์ รับบท ท่านรัฐมนตรี
 ดารารับเชิญ 
 ปวันรัตน์ นาคสุริยะ รับบท สาวใช้บ้านโสภณ
 ราตรี วิทวัส รับบท สาวใช้บ้านโสภณ
 จิรดา โยฮารา รับบท สายลับ
 พิมพาภรณ์ ลีนุตพงษ์ รับบท สายลับ
 ไมค์ ภิรมย์พร รับบท สายลับ
 นภาพร หงสกุล รับบท คนใช้บ้านไฮโซ
 รุ่งกานดา เบญจมาภรณ์ รับบท คนใช้บ้านไฮโซ
 อุ่นเรือน ราโชติ รับบท บอลลูน
 ปาจรีย์ ณ นคร รับบท หนุงหนิง
 เหี่ยวฟ้า รับบท เฮียแก่
 เฉลิมพล ทิฆัมพรธีรวงศ์ รับบท ลูกค้าที่มาซื้อส้มตำ
 ยงยุทธ ทองกองทุน รับบท เฮียเจ้าของร้านข้าวต้ม
 วิทยา ทองอยู่ยง รับบท หน่วยจู่โจมพิเศษ
 คมกฤษ ตรีวิมล รับบท หน่วยจู่โจมพิเศษ
 ทรงยศ สุขมากอนันต์ รับบท หน่วยจู่โจมพิเศษ
 อดิสรณ์ ตรีสิริเกษม รับบท หน่วยจู่โจมพิเศษ
 นิธิวัฒน์ ธราธร รับบท หน่วยจู่โจมพิเศษ
 ประเสริฐ วิวัฒนานนท์พงษ์ รับบท คุณผู้ชายบ้านจิ๋มใหญ่
 จิระ มะลิกุล รับบท คุณจิระ
 บุญถิ่น ทวยแก้ว รับบท มหาสุข
 บุญศรี ยินดี รับบท ป้าแดง
 วิฑูรย์ ลิ่วลักษณ์ รับบท พระเอกละครทีวี
 สยมภู มุกดีพร้อม รับบท นักพนัน
 รสสุคนธ์ กองเกตุ รับบท คุณหนูในลิฟท์
 มนต์ชัย ทองศรีสืบสกุล รับบท แฟนหนุ่มหล่อพอลล่า

 รางวัล 
ปีรายการรางวัล/สาขาผู้ได้รับการเสนอชื่อผลพ.ศ. 2548รางวัลภาพยนตร์แห่งชาติ สุพรรณหงส์ ครั้งที่ 14ผู้แสดงนำหญิงยอดเยี่ยม พรชิตา ณ สงขลา ผู้แสดงสมทบหญิงยอดเยี่ยม จารุภัส ปัทมะสิริพ.ศ. 2548รางวัลภาพยนตร์ไทย ชมรมวิจารณ์บันเทิง ครั้งที่ 13ผู้แสดงสมทบหญิงยอดเยี่ยมจารุณี บุญเสกพ.ศ. 2548รางวัลสตาร์เอนเตอเทนเมนท์ ครั้งที่ 3ผู้แสดงสมทบหญิงยอดเยี่ยมจารุณี บุญเสกพ.ศ. 2548รางวัลเฉลิมไทย ครั้งที่ 2ผู้แสดงสมทบหญิงยอดเยี่ยมปาณิสรา พิมพ์ปรุพ.ศ. 2548รางวัลสตาร์พิคส์ ครั้งที่ 2ผู้แสดงสมทบหญิงยอดเยี่ยมจารุภัส ปัทมะสิริ

แจ๋ว
จ
แจ๋ว
หมวดหมู่:ภาพยนตร์โดยจีทีเอช
หมวดหมู่:ภาพยนตร์ที่กำกับโดย ยงยุทธ ทองกองทุน
หมวดหมู่:ภาพยนตร์ไทยในคริสต์ทศวรรษ 2000
# การแผ่รังสี
ในทางฟิสิกส์ การแผ่รังสี  หมายถึงกระบวนการที่อนุภาคพลังงานหรือคลื่นเคลื่อนที่ผ่านตัวกลางหรืออวกาศ รังสีสามารถแบ่งออกได้เป็นสองประเภท คือ รังสีที่แตกตัวได้และรังสีที่ไม่ก่อให้เกิดการแตกตัวของประจุ อย่างไรก็ตาม คำว่า "รังสี" มักหมายถึงกัมมันตภาพรังสีเพียงอย่างเดียว (คือ รังสีที่มีพลังงานเพียงพอที่จะทำให้อะตอมเปลี่ยนเป็นไอออน) แต่ความเป็นจริงแล้วก็สามารถหมายถึงรังสีที่ไม่ก่อให้เกิดการแตกตัวของประจุด้วยเช่นกัน (เช่น คลื่นวิทยุหรือแสงที่มองเห็นได้ด้วยตาเปล่า) รูปแบบเรขาคณิตของการแผ่รังสีออกจากตัวกลาง นำไปสู่ระบบของหน่วยวัดและหน่วยทางฟิสิกส์ที่สามารถใช้ได้กับรังสีทุกประเภท รังสีทั้งสองประเภทล้วนสามารถเป็นอันตรายต่อสิ่งมีชีวิตและสิ่งแวดล้อมทางธรรมชาติ

การแผ่รังสีสามารถนำไปใช้งานในงานทางด้านความร้อนต่าง ๆ เช่น แผ่นรองหัวเตาแก๊สอินฟาเรด การถ่ายเทความร้อนในอุปกรณ์ แลกเปลี่ยนความร้อน

การแผ่รังสี
หมวดหมู่:ฟิสิกส์
หมวดหมู่:หลักการสำคัญของฟิสิกส์
# รัศมีดวงอาทิตย์
ค่าของ  หน่วย 6.955  เมตร 6.955  กิโลเมตร 0.004652  AU 432,450  ไมล์

รัศมีดวงอาทิตย์ เป็นหน่วยวัดระยะทางซึ่งถูกใช้เพื่อแสดงถึงขนาดของดาวฤกษ์ในทางดาราศาสตร์ โดยมีค่าเท่ากับรัศมีในปัจจุบันของดวงอาทิตย์:
  

รัศมีดวงอาทิตย์มีค่าประมาณ 695,500 กิโลเมตร (432,450 ไมล์) หรือประมาณ 110 เท่าของรัศมีโลก หรือราว 10 เท่าของรัศมีโดยเฉลี่ยของดาวพฤหัสบดี ค่าดังกล่าวเปลี่ยนแปลงได้เล็กน้อยเนื่องจากการหมุนรอบตัวเองของดาว ซึ่งมีผลต่อความรีแป้น 10 ส่วนในล้านส่วน ดูเพิ่มที่ 1 จิกะเมตร สำหรับระยะห่างที่คล้ายกัน
# โอเพนแฮนด์เซตอัลไลแอนซ์
โอเพ่นแฮนด์เซตอัลไลแอนซ์  เป็นกลุ่มพันธมิตรทางธุรกิจ ของบริษัทผู้พัฒนามาตรฐานเปิดสำหรับอุปกรณ์พกพา รวม 78 บริษัท รวมถึงกูเกิล เอเซอร์ อัสซุส เดลล์ เอชทีซี โมโตโรล่า ซัมซุง โซนี่ อิริคสัน อินเทล และ อีเบย์Open Handset Alliance
# เตกีลาซันไรส์
"เตกีลาซันไรส์"  เป็นเพลงที่เขียนโดยดอน เฮนลีย์และเกล็น ไฟรย์ โดยวงดิอีเกิลส์ เป็นซิงเกิลแรกจากอัลบั้มที่สองของชุด Desperado เพลงนี้ติดอันดับสูงสุดที่อันดับ 64 บนบิลบอร์ดฮอต 100 

เพลงนี้ยังถูกนำมาทำใหม่โดยนักร้องคันทรี อลัน แจ็กสัน ในปี 1994 ในอัลบั้มชุด Common Thread: The Songs of the Eagles
# การเมาเหตุเคลื่อนไหว
ภาวะป่วยจากการเคลื่อนไหว  คือภาวะที่เกิดจากความไม่สอดคล้องกันของการเคลื่อนไหวที่ได้จากการมองเห็นและการรับรู้ผ่านระบบรับรู้การเคลื่อนไหว (vestibular system's sense of movement) บางครั้งเรียกว่า อาการเมารถ เมาเรือ หรือเมาเครื่องบิน ตามสาเหตุ

อาการที่พบบ่อยได้แก่ อาการเวียนศีรษะ อ่อนเพลีย คลื่นไส้
อ้างอิง

แหล่งข้อมูลอื่น
Motion Sickness from MedlinePlus
Motion Sickness Prevention and Treatment , from a Medical College of Wisconsin website
Visually induced motion sickness research
 Golding JF., Motion Sickness Susceptibility Autonomic Neuroscience: Basic and Clinical 129 (2006) 67–76
 Rolnick, A., & Bles, W. (1989). Performance and well being under tilting conditions: the effects of visual reference and artificial horizon. Aviation, Space and Environmental Medicine, 60, 779-785
 Rolnick, A. & Gordon, C. R. (1991). The effects of motion induced sickness on military performance. In R. Gal & J. Mangelsdorff (Eds.), Handbook of Military Psychology. Chichester: Wiley.
 Rolnick, A., Lubow, R.E., 1991. Why is the driver rarely sick? The role of controllability in motion sickness. Ergonomics 34, 867–879.
# ฮอรัส (มาร์เวลคอมิกส์)
ฮอรัส  เป็นตัวละครในมาร์เวลคอมิกส์ โดยมีต้นแบบมาจากเทพฮอรัสของตำนานเทพเจ้าแห่งไอยคุปต์

 ประวัติตามท้องเรื่อง 
ฮอรัส เป็นหนึ่งในสมาชิกของ เฮลิโอโพลิแทน ที่มีการช่วงชิงความเป็นใหญ่ในชั้นเทพ และอาศัยอยู่ใน เซเลสเทียล-เฮลิโอโพลิส เขาเป็นบุตรชายของโอซิริส และไอซิส โดยฮอรัสถือเป็นเทพแห่งความยุติธรรม รวมถึงการพิพากษาผลแห่งกรรมตามความเชื่อของชาวอียิปต์

ฮอรัส เคยถูกกักขังร่วมกับโอซิริส และไอซิสในปิรามิดมาเป็นระยะเวลาสามพันปีโดยฝีมือของเซธ ในกาลต่อมาเขาได้พบกับธอร์กับโอดินเมื่อช่วงที่ปิรามิดได้ย้ายมาปรากฏที่นิวยอร์ก เหตุการณ์ในครั้งนั้น เขาได้เข้าร่วมในศึก เซเลโมนี่ออฟรีเบิร์ธ โดยร่างใหม่ของโอดินได้กลายเป็นอาตุมผู้กลับชาติมาเกิด และเริ่มทำศึกการต่อสู้ช่วงระยะเวลาหนึ่งกับธอร์ โดยฮอรัสได้ทำการช่วยเหลือโอซิริส, ไอซิส และธอร์ในการกำจัดเซธ ภายหลังจากนั้น ทั้งฮอรัส, โอซิริส และไอซิสก็ได้รับความเป็นอิสระและหวนกลับคืนสู่ เฮลิโอโพลิสThor #239-241

อย่างไรก็ตาม ฮอรัสก็ถูกกักขังในเฮลิโอโพลิสอีกครั้งหนึ่งโดยฝีมือของเซธ แต่ในภายหลังเขาก็ได้รับการช่วยเหลือโดยธอร์ และธิงMarvel Two-in-One #23

ฮอรัสยังได้เข้าร่วมกับเทพแห่งแสงองค์อื่นๆในการต่อสู้กับเดโมจอร์จ เขาถูกเดโมจอร์จกลืนเข้าไปในช่วงระยะเวลาหนึ่ง แต่ก็ได้รับการปล่อยตัวให้เป็นอิสระในเวลาต่อมาThor Annual #10

ครั้งหนึ่ง พลังของฮอรัสที่สำแดงออกมาได้ถูกขโมยด้วยฝีมือของเซธ เขาคิดว่าแม้พลังของเขาจะสูญหายจากการทำลายของเซธ แต่เขาก็ต้องช่วยเหลือชีวิตผู้คนให้รอดจากวิกฤตินี้ให้ได้Thor #398-400

ในเหตุการณ์ซีเคร็ตอินเวชั่น อาตุมกล่าวว่าฮอรัสได้เชิญเขาให้เข้าร่วมเป็นสมาชิกแห่งเทพด้วยเช่นกัน

 ในเวอร์ชันอื่น 
ฮอรัสได้ปรากฏตัวในฐานะสมาชิกทีมอะเวนเจอร์สจากสถานที่ได้ชื่อว่าคู่ขนานกันกับตะวันออกกลางซึ่งเป็นแหล่งสุดยอดพลังงาน โดยเขาได้ทำหน้าที่เป็นผู้ควบคุมห้วงมิติแห่งนี้ ฮอรัสทำงานให้แก่จอมเผด็จการหญิงที่มีนามว่าสฟิงซ์ ในฐานะที่เป็นเทพประจำกลุ่มเขาได้ปฏิบัติหน้าที่ตามแบบแผนที่จัดขึ้นโดยธอร์ ในระยะเวลาที่ผลัดเปลี่ยนกันนี้เอง ฮอรัสได้ใช้อังค์หรือกุญแจแห่งชีวิตอันใหญ่เป็นศูนย์รวมพลังงานแสงอาทิตย์สำหรับตัวเขาเองNew Warriors #11-13

 พลังและความสามารถ 
ฮอรัสมีพลังของสมาชิกแห่งยอดมนุษย์ทั้งหมด ซึ่งเป็นที่รู้จักกันในชื่อของเทพแห่งเฮลิโอโพลิส เขามีทั้งพลัง, ความแข็งแรง, ความทนทาน, ความว่องไว และการโจมตีที่เหนือมนุษย์ โรคภัยไข้เจ็บในโลกาตลอดจนพลังเวทมนตร์ต่างๆไม่สามารถทำอะไรเขาได้ ฮอรัสเป็นเจ้าของพลังที่ใช้สำหรับแผนการพลังงานแห่งแสงอาทิตย์ โดยเน้นศูนย์รวมมาอยู่ที่ปลายคทาของเขาเอง
# กลุ่มอาการเจ็บปวดเฉพาะที่แบบซับซ้อน
กลุ่มอาการเจ็บปวดเฉพาะที่แบบซับซ้อน  เป็นโรคเรื้อรังชนิดหนึ่งมีลักษณะเฉพาะคือมีอาการเจ็บปวดรุนแรง บวม และมีความเปลี่ยนแปลงเกิดขึ้นที่ผิวหนัง ยังไม่มีวิธีรักษาให้หายขาด สมาคมวิจัยเรื่องความเจ็บปวดนานาชาติ (The International Association for the Study of Pain) ได้จำแนกประเภทของ CRPS ออกเป็น 2 ชนิด ตามการมีรอยโรคที่เส้นประสาทภายหลังการบาดเจ็บ
 ชนิดที่ 1 เดิมเรียกว่า การเจริญผิดเพี้ยนของรีเฟล็กซ์ซิมพาทิติก , Sudeck's atrophy, reflex neurovascular dystrophy (RND) หรือ algoneurodystrophy ชนิดนี้จะไม่พบมีรอยโรคที่เส้นประสาท
 ชนิดที่ 2 เดิมเรียกว่า อาการปวดแสบปวดร้อนจากปลายประสาท  จะพบมีรอยโรคที่เส้นประสาทชัดเจน
# การวิ่ง
การวิ่ง คือการเคลื่อนที่บนพื้นดินของมนุษย์หรือสัตว์ที่ใช้เท้าเคลื่อนที่อย่างฉับไว ยังมีความหมายถึงกีฬาของมนุษย์ ที่เป็นการเคลื่อนที่มีความเร็วในจุดที่ทั้ง 2 เท้าอยู่เหนือพื้นในขณะเดียวกัน ซึ่งแตกต่างจากการเดินตรงที่เท้าหนึ่งจะต้องสัมผัสพื้น การวิ่งยังมีความเร็วที่แตกต่างกัน จากการจ็อกกิง ไปจนถึงการวิ่งระยะสั้น

การวิ่งของมนุษย์พัฒนามาราว 4.5 ล้านปีก่อน เพื่อให้มนุษย์สามารถที่จะล่าสัตว์ได้ การแข่งขันวิ่งมีขึ้นมาในงานด้านศาสนาในหลายพื้นที่ การแข่งขันวิ่งที่มีการบันทึกมาคือ Tailteann Games ที่ไอร์แลนด์ 1829 ก่อนคริสตกาล ขณะที่การแข่งขันโอลิมปิกโบราณครั้งแรกเกิดขึ้น 776 ปีก่อนคริสตกาล
# นักธรรมชั้นโท
นักธรรมชั้นโท (ชื่อย่อ น.ธ.โท) เป็นระดับการศึกษา พุทธศาสนาในประเทศไทยแผนกธรรม โดยเป็นชั้นกลางของการศึกษาระดับพื้นฐานของพระสงฆ์  สามเณรในประเทศไทย โดยเป็นการศึกษาสำหรับฝ่าย พระภิกษุสามเณรโดยเฉพาะ

หลักสูตรนักธรรมชั้นโท
 วิชาที่ใช้ในการสอบ
 เรียงความแก้กระทูธรรม ใช้หนังสือพุทธศาสนสุภาษิต
 ธรรมวิภาค ใช้หนังสือธรรมวิภาค ปริจเฉทที่ 2
 ตำนาน (อนุพุทธประวัติ) ใช้หนังสืออนุพุทธประวัติ และหนังสือพุทธานุพุทธประวัติ เฉพาะประวัติพระสาวก หนังสือสังคีติกถาและ หนังสือปฐมสมโพธิ
 วินัยบัญญัติ ใช้หนังสือวินัยมุขเล่ม 12
# นักธรรมชั้นตรี
นักธรรมชั้นตรี  (ชื่อย่อ น.ธ.ตรี)  เป็นระดับการศึกษา พุทธศาสนาในประเทศไทยแผนกธรรม โดยเป็นชั้นแรกของการศึกษาระดับพื้นฐานของพระสงฆ์ สามเณรในประเทศไทย โดยเป็นการศึกษาสำหรับฝ่ายพระภิกษุสามเณรโดยเฉพาะ เมื่อศึกษาจบจะได้วุฒิเทียบเท่าชั้นประถม

 ประวัติ 

 พัดนักธรรมตรี 

 การจัดการเรียนการสอนในปัจจุบัน 

 แม่กองธรรมสนามหลวง 
 หลักสูตรนักธรรมชั้นตรี 
 นวโกวาท เป็นวิชาที่ว่าด้วยวินัยของสงฆ์ และหลักธรรมขั้นต้น
 พุทธศาสนสุภาษิต
 พุทธประวัติ
 วินัยมุข ในระดับชั้นนี้จะว่าด้วยศีล 227 ข้อของภิกษุ
 ปฐมสมโพธิ ว่าด้วยหลักธรรมหมวดใหญ่ ๆ และเรื่องราวของพระพุทธเจ้า

 การสอบนักธรรมชั้นตรีในสนามหลวง 

 สนามสอบนักธรรมชั้นตรี 

 การกำหนดวัดสอบนักธรรมชั้นตรี 

 การเทียบความรู้นักธรรม 

 อักษรย่อวิทยฐานะ
# รัฐโกลิมา
รัฐโกลิมา  เป็นรัฐทางตะวันตกของประเทศเม็กซิโก มีเมืองหลวงในชื่อเดียวกันคือเมืองโกลิมาประเทศ ก. ประเทศในทวีปเอเชีย ประเทศ เมืองหลวง  ราชบัณฑิตยสถาน

รัฐโกลิมาเป็นรัฐเล็ก ๆ ที่อยู่ติดกับรัฐฮาลิสโกทางทิศเหนือและตะวันออก ติดกับรัฐมิโชอากัน ทางทิศใต้ ส่วนทางตะวันตกของรัฐโกลิมาติดกับมหาสมุทรแปซิฟิก นอกเหนือจากเมืองหลวงของรัฐแล้ว เมืองสำคัญอื่น ๆ ของรัฐอาทิเช่นเมือง มันซานิโย (Manzanillo) และเมืองเตโกมัน (Tecomán) รัฐโกลิมามีพื้นที่ 5,455 ตร.กม. มีประชากรราว 567,996 คน (ปี ค.ศ. 2005)
# การแข่งความเร็ว
กีฬาการแข่งความเร็ว  เป็นการแข่งขันด้านความเร็ว ในแต่ละประเภท โดยมากใช้ในนาฬิกาหรือระบุจุด ผู้เข้าแข่งขันจะต้องพยายามทำเป้าหมายตามกำหนดในเวลาที่สั้นที่สุด โดยทั่วไปแล้วจะมีระยะทางเข้ามาเกี่ยวข้อง แต่ก็มีรูปบบอื่นเช่น ทำความเร็วให้ถึงตามเงื่อนไข การแข่งความเร็ว อาจจะมีจุดเริ่มต้นที่จุดหมายหรือ อาจแบ่งเป็นหลายส่วน หลายด่าน

การบันทึกเรื่องการแข่งความเร็วในยุคแรก มีบันทึกในเครื่องปั้นดินเผาของกรีกโบราณ เป็นรูปคนแข่งขันวิ่ง

กีฬาการแข่งความเร็ว
# อซาฟา พาวเวลล์
อซาฟา พาวเวลล์  เกิดเมื่อวันที่ 23 พฤศจิกายน ค.ศ. 1982 เป็นนักวิ่งระยะสั้นชาวจาเมกา ถนัดการวิ่งระยะ 100 เมตร เขาถือสถิติโลกการแข่งวิ่ง 100 เมตร ในช่วงระหว่างเดือนมิถุนายน ค.ศ. 2005 ถึง พฤษภาคม ค.ศ. 2008 ด้วยเวลา 9.77 และ 9.74 วินาที ตามลำดับ พาวเวลล์ทำสถิติการวิ่งที่ดีที่สุดของเขาที่ 9.72 วินาที ถือเป็นการทำเวลาที่ดีที่สุดเป็นอันดับที่ 4 ในประวัติศาสตร์100 Metres All Time. IAAF. Retrieved on 2009-03-05.

พาวเวลล์ เข้าร่วมการแข่งขันวิ่ง 100 เมตร ที่กีฬาโอลิมปิกฤดูร้อน 2004 ที่กรุงเอเธนส์ และในปี 2008 ที่ปักกิ่ง แต่ไม่ประสบความสำเร็จ ทำได้เพียงอันดับ 5 ทั้ง 2 งาน แต่ในการแข่งขันที่ปักกิ่งเขาได้เหรียญทองและสร้างสถิติโลกในการแข่งวิ่ง 4 × 100 เมตร กับทีมจาเมกา ในการแข่งขันเวิลด์แชมเปียนชิปที่โอซากาในปี 2007 เขาได้รับเหรียญทองแดงและเหรียญเงินในการแข่งวิ่ง 100 เมตรและ 4 x 100 เมตร ตามลำดับ และในการแข่งขันคอมมอนเวลท์เกมส์ เขาได้รับ 2 เหรียญทองและ 1 เหรียญเงิน ในการแข่งขันเวิลด์แชมเปียนชิปในปี 2009 เขาได้รับเหรียญทองแดง และได้เหรียญทองประเทศทีม พาวเวลล์ชนะการแข่งขัน IAAF World Athletics Final  ถึง 5 ครั้ง และสร้างสถิติวิ่ง 100 เมตรในงานนี้
# จ็อกกิง
จ็อกกิง  คือการวิ่งเหยาะ ๆ หรือวิ่งช้า ๆ หรือวิ่งแบบสบาย ๆ มีจุดประสงค์เพื่อเพิ่มความแข็งแรงของร่างกายโดยลดความตึงของร่างกายจากการวิ่งเร็ว ๆ

ความหมายของคำว่า จ็อกกิง กับการวิ่ง นั้น ไม่มีมาตรฐานแน่นอน ดร. จอร์จ ชีแฮน ผู้เชี่ยวชาญด้านการวิ่ง กล่าวไว้ว่า "ความแตกต่างระหว่างการจ็อกกิงกับการวิ่ง มีข้อมูลว่างเปล่า"Running Quotes, Sayings about Runners, Jogging Quotations ส่วนคนอื่น มักให้นิยามว่าการจ็อกกิง คือการวิ่งที่ต่ำกว่า 6 ไมล์/ชั่วโมง (10 นาที ต่อ 1 ไมล์, 9.7 กม./ชั่วโมง, 6.2 นาที/กิโลเมตร)BBC SPORT | Health & Fitness | Are you running properly?
# สุขนาฏกรรมจินตนิยม
ภาพยนตร์รักตลกราชบัณฑิตยสถาน. พจนานุกรมศัพท์เทคโนโลยีทางภาพ ฉบับราชบัณฑิตยสถาน. กรุงเทพฯ : ราชบัณฑิตยสถาน, 2556, หน้า 273. หรือ สุขนาฏกรรมจินตนิยมสำนักงานราชบัณฑิตสภา. ศัพท์วรรณกรรม (พิมพ์ครั้งที่ ๒ (แก้ไขเพิ่มเติม) พ.ศ. ๒๕๖๑) (หรือย่อว่า rom-com หรือ romcom) เป็นภาพยนตร์ประเภทเบาสมอง เบิกบานใจ มีเนื้อเรื่องขำขัน มีประเด็นอยู่ที่ความรักในอุดมคติ เช่น รักแท้ที่สามารถฟันฝ่าอุปสรรคทั้งหลาย ภาพยนตร์รักตลกเป็นแนวย่อยของภาพยนตร์ตลก เช่นเดียวกับภาพยนตร์รัก และมักจะมีองค์ประกอบของความเพี้ยนหรือตลกหน้าตาย แนวรักตลกยังสามารถใช้กับละครซีรีส์ทางโทรทัศน์ด้วยเช่นกัน
# มรกต กรเกษม
นายแพทย์ มรกต กรเกษม เป็นอดีตรัฐมนตรีช่วยว่าการกระทรวงสาธารณสุข ในรัฐบาลของพลเอกสุรุยทธ์ จุลานนท์ และอดีตเลขาธิการคณะกรรมการอาหารและยา (อย.)

 ประวัติ 
มรกต กรเกษม เกิดเมื่อวันที่ 20 ตุลาคม พ.ศ. 2476 เป็นบุตรของนายชุมพร กับนางแถมสิน กรเกษมบัญชีแสดงรายการทรัพย์สินและหนี้สินของนายมรกต กรเกษม สำเร็จการศึกษาแพทย์ศาสตรบัณฑิต จากคณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2501 และปริญญาโท สาธารณสุขศาสตรมหาบัณฑิต จากมหาวิทยาลัยมหิดล ในปี พ.ศ. 2507 ด้านครอบครัวสมรสกับนางวันดี กรเกษม มีบุตร 4 คน คือ นายกุลดิลก กรเกษม นายอลงกรณ์ กรเกษม นายศรันย์ กรเกษม และนางสาวปาริฉัตร กรเกษม

 การทำงาน 
มรกต กรเกษม เริ่มรับราชการในสังกัดกระทรวงสาธารณสุข ในตำแหน่งหัวหน้าหน่วยแพทย์พระราชทานรักษาประชาชน ประจำภาคตะวันออกเฉียงเหนือ ในปี พ.ศ. 2501 จากนั้นได้รับตำแหน่งหัวหน้าสถานีอนามัย ในอำเภอนางรอง จังหวัดบุรีรัมย์ ต่อจากนั้นได้รับราชการและได้รับการเลื่อนตำแหน่งเรื่อยมาเป็น นายแพทย์อนามัยจังหวัดสมุทรสงคราม นายแพทย์ตรวจราชการสาธารณสุข ผู้อำนวยการกองอนามัยครอบครัว

ต่อมาในปี พ.ศ. 2529 ได้รับตำแหน่งนายแพทย์ใหญ่สำนักงานปลัดกระทรวงสาธารณสุข เป็นรองอธิบดีกรมอนามัย รองปลัดกระทรวงสาธารณสุข และตำแหน่งสุดท้ายก่อนเกษียณอายุราชการ คือ เลขาธิการคณะกรรมการอาหารและยา (อย.)

 งานการเมือง 
มรกต กรเกษม เป็นหนึ่งในกลุ่มผู้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540นายกรัฐมนตรีพระราชทาน

ใน พ.ศ. 2549 ได้รับตำแหน่งที่ปรึกษารัฐมนตรีว่าการกระทรวงสาธารณสุข (นายแพทย์มงคล ณ สงขลา)ประวัตินายแพทย์มรกต กรเกษม และได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงสาธารณสุข ในเดือนมีนาคม พ.ศ. 2550

 เครื่องราชอิสริยาภรณ์ 
ราชกิจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๔ ตอนที่ ๑๘ ข หน้า ๒, ๕ ธันวาคม ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๒๐๘ ง ฉบับพิเศษ หน้า ๘, ๒๙ พฤศจิกายน ๒๕๓๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๐ ตอนที่ ๒๐๗ ง ฉบับพิเศษ หน้า ๔๑๗๖, ๓๑ ธันวาคม ๒๕๒๖
# สวนิต คงสิริ
นายสวนิต  คงสิริ (เกิด 20 เมษายน พ.ศ. 2485) นักการทูตชาวไทย อดีตรัฐมนตรีช่วยว่าการกระทรวงการต่างประเทศ ในรัฐบาลของ พลเอก สุรยุทธ์ จุลานนท์

 ประวัติ 
นายสวนิต  คงสิริ เกิดเมื่อวันที่ 20 เมษายน พ.ศ. 2485 ที่กรุงเทพมหานคร สำเร็จการศึกษาระดับปริญญาโท ด้านความสัมพันธ์ระหว่างประเทศ จากมหาวิทยาลัย The American University ประเทศสหรัฐอเมริกา ด้านครอบครัว เคยสมรสกับหม่อมราชวงศ์หญิงวิภานันท์ รังสิต มีบุตร 2 คน คือ นางสาวปิณิดา คงสิริ และนายนิตินันท์ คงสิริ

 การทำงาน 
นายสวนิต คงสิริ เริ่มรับราชการในกระทรวงการต่างประเทศ เมื่อปี พ.ศ. 2509 เคยดำรงตำแหน่งสำคัญในกระทรวง เช่น อธิบดีกรมสารนิเทศ อธิบดีกรมเศรษฐกิจ รองปลัดกระทรวงการต่างประเทศ และยังเคยดำรงตำแหน่งสมาชิกวุฒิสภา ในระหว่างปี พ.ศ. 2538 - พ.ศ. 2539 อีกด้วย

นอกจากนั้นนายสวนิต คงสิริ ยังเคยดำรงตำแหน่งเอกอัครราชทูตไทย ณ กรุงเวียนนา สาธารณรัฐออสเตรีย เอกอัครราชทูตผู้แทนถาวรไทยประจำสำนักงานขององค์การสหประชาชาติและองค์การระหว่างประเทศอื่น ๆ ณ กรุงเวียนนา เช่น ทบวงการพลังงานปรมาณูระหว่างประเทศ (International Atomic Energy Agency หรือ IAEA) และองค์การพัฒนาอุตสาหกรรมแห่งสหประชาชาติ (UNIDO) เอกอัครราชทูตไทย ณกรุงปักกิ่ง สาธารณรัฐประชาชนจีน และเอกอัครราชทูตไทย ณ กรุงแคนเบอร์รา ประเทศออสเตรเลีย  

ต่อมาในปี พ.ศ. 2549 ได้รับตำแหน่งรัฐมนตรีช่วยว่าการกระทรวงการต่างประเทศ ในรัฐบาลหลังการรัฐประหาร พ.ศ. 2549พระบรมราชโองการ ประกาศ แต่งตั้งรัฐมนตรี (คณะรัฐมนตรี ชุดที่มี พลเอก สุรยุทธ์ จุลานนท์ เป็นนายกรัฐมนตรี) ซึ่งนายสวนิต คงสิริ ได้ขอลาออกจากตำแหน่งเนื่องจากกรณีถือหุ้นเกิน 5%“สุรยุทธ์” เผย “เกษม-สวนิต” ไขก๊อกซุกหุ้น5% ด้าน “สมหมาย-มงคล” แจงยิบไม่เจตนาปกปิด ไม่ลาออก- อุบโผครม.ใหม่

ปัจจุบันนายสวนิต คงสิริ ดำรงตำแหน่งผู้ช่วยเลขาธิการ สภากาชาดไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๓, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๕, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๙ ตอนที่ ๗๖ ง ฉบับพิเศษ หน้า ๒๘๓, ๑๐ มิถุนายน ๒๕๓๕